ভুল একাউন্টত টকা ট্ৰেন্সফাৰ হলে ভয় নাখাব, জানি থওক কিদৰে কেনেকৈ উভতাই পাব আপোনাৰ টকা । - News Today NE\nআজিৰ ডিজিটেল যুগত প্ৰায়ভাগ কাম অনলাইন যোগে হৈ আছে। বেংকিং, পেমেণ্ট, বুকিং, শ্বপিং, গেলামাল, গাখীৰ, আনকি শাক পাচলি ফলমূল আদি সকলো অনলাইনত উপলব্ধ, তাতেই ক'ৰণা মহামাৰীৰ ফলত অনলাইন বেংকিং ৰ যথেষ্ঠ প্ৰসাৰ হোৱা দেখা গৈছে। মানুহ বেংকত যোৱাৰ পৰা ৰক্ষা পৰিছে । কাৰণ,প্ৰায়ভাগ টকা পইচাৰ লেন দেন, মানি ট্ৰেন্সফাৰ অনলাইনৰ যোগেদিয়েই হৈ আছে। আপুনি আপোনাৰ নিজৰ কোনো আত্মীয় বা চিনাকী ব্যক্তিক টকা দিবলগীয়া হলে,আপুনি অনলাইন মানি ট্ৰেন্সফাৰ কৰিব পাৰে। ইয়াৰ ফলত, সময় ৰাহি হোৱাৰ লগতে নিজেও সুৰক্ষিত হৈ থাকিব পাৰি। কিন্ত কেতিয়াবা অনলাইনত পেমেণ্ট কৰাৰ সময়ত, খৰখেদা হোৱাত ভুল কাৰণ বশতঃ নিৰ্দিষ্ট একাউন্টত পঠিয়াবলগীয়া টকা ভুল একাউন্ট নাম্বাৰত গুচি যায় আৰু আপুনি সেই সময়ত কিংকৰ্তব্য বিমুৰ হৈ ,কি কৰিম কি নকৰিম বুলি ভাবি এক ভয়ংকৰ পৰিস্থিতিৰ সন্মুখীন হবলগীয়া হয়। যদি আপুনিও কেতিয়াবা এনে ধৰণৰ পৰিস্থিতিৰ সন্মুখীন হৈছে ,তেন্তে জানি থওক এনে ধৰণৰ পৰিস্থিতিত কি কৰা উচিত।\nআজিকালি প্ৰায়েই এনে ধৰণৰ ঘটনা সংঘটিত হৈ থকা পৰিলক্ষিত হয়। কিছুমানৰ টকা ভুল একাউণ্টত সোমাই গৈছে, কিছুমান অনলাইনত দুষ্টলোকৰ চক্ৰান্তৰ বলি হৈছে, কিছুমানক আকৌ, বেংকৰ মানুহ বুলি ফোন কৰি একাউণ্ট নাম্বাৰ ,পাছৱৰ্ড খোজা হৈছে, আনকি কিছুমানৰ একাউণ্ট এটি মিচ কলৰ দ্বাৰাই খালি কৰি দিয়া হৈছে। এই ক'ৰণা মহামাৰীৰ কালত এনেবোৰ ঘটনা বৃদ্ধি পোৱা দেখা গৈছে।\nকেতিয়াবা কোনো কাৰণত আপোনাৰ টকা যদি কোনো অচিনাকি ব্যক্তিৰ একাউণ্টত গুচি যায়, প্ৰথমেই আপুনি এই কথা আপোনাৰ বেংকক জনাব বা অৱগত কৰিব লাগে। আপোনাৰ পৰা লাভ কৰা তথ্যৰ ভিত্তিত বেংকে অনুসন্ধান কৰিব যে আপোনাৰ টকা কোনটো একাউণ্টত সোমাইছে, নে কোনোবাই চক্ৰান্ত কৰি আপোনাৰ টকা সৰকাই লৈ গৈছে। সকলো ধৰণৰ অনুসন্ধান কৰাৰ পিছত বেংকে আপোনাৰ টকা ঘূৰাই দিব, কিন্তু তাৰবাবে আপুনি কিছুমান চৰ্ত পুৰণ কৰিব লাগিব।\nএকাউণ্টৰ পৰা টকা ওলায় গলে কি কৰিব\nপোনপ্ৰথমে আপুনি আপোনাৰ এ.টি.এম কাৰ্ডৰ নম্বৰ আৰু ইণ্টাৰনেট বেংকিং সেৱা বন্ধ কৰিব লাগিব।(বেংকক ফোন কৰি জনাওক)\nসবিশেষ ঘটনাৰ বিষয়ে ওচৰৰ আৰক্ষী চকীত বা পুলিচ থানাত অভিযোগ দাখিল কৰক আৰু এফ. আই. আৰ ৰ এটা কপি বেংকতো দিয়ক।\nবেংকে এফ.আই.আৰ খনৰ ভিত্তিত আপোনাৰ একাউণ্টৰ পৰা নোহোৱা হোৱা টকাৰ অনুসন্ধান কৰিব।\nযদি আপুনি কোনো ধৰণৰ চক্ৰান্তৰ বলি হৈছে, তেন্তে বেংকৰ দ্বাৰা আপুনি আপোনাৰ টকা উভতাই পাব।\nভুল একাউণ্টত টকা সুমাই গলে কি কৰিব\nকেতিয়াবা যদি ভুলতে আপুনি কোনো অচিনাকী ব্যক্তিৰ একাউণ্টত টকা ট্ৰেন্সফাৰ কৰি দিয়ে, তেন্তে প্ৰথমে আপুনি আপোনাৰ বেংকলৈ যাওক আৰু জানি লওক যে ,আপোনাৰ টকা কোন ব্যক্তিৰ একাউণ্টত সোমাইছে।\nযিজন ব্যক্তিৰ একাউণ্টত আপোনাৰ টকা সোমাইছে, তেখেতেক লগ কৰাৰ চেষ্টা কৰক। ফোন নম্বৰ পালে ফোন কৰক।\nভুল বশতঃ ট্ৰেন্সফাৰ হোৱাৰ বাবে আপোনাৰ টকা ঘূৰাই দিবও পাৰে।\nৰিজাৰ্ভ বেংকে জনাইছে যে, যদি আপোনাৰ অনুমতি অবিহনে টকা উলিয়াই লৈ যোৱা হৈছে, তেন্তে তিনি দিনৰ ভিতৰত এই ঘটনাৰ বিষয়ে অবগত কৰিব লাগে।\nইয়াৰ ফলত আপোনাৰ টকা হেৰাই যোৱাৰ পৰা বাচিব আৰু বেংকে আপোনাক টকা উভতাই দিব পাৰিব।\nউত্তৰ গুৱাহাটী জন স্বাস্থ্য কাৰিকৰী বিভাগৰ খোৱা পানী কিনি খাব লাগে উদিত বিবাহ ভৱনৰ স্বত্বাধিকাৰী অংকুৰ বৰাৰ পৰা, এই অভিযোগ স্থানীয় ৰাইজৰ।\nবিটিচি পৰিষদীয় নিৰ্বাচনৰ বিধি উলংঘা বি পিএফৰ, প্ৰলোভনৰ ৰাজনীতি অভিযোগ দাখিল বিজেপিৰ।
